medieval-data/medieval-latin-ner-HOME-Alcar huggingface dataset:
| Item de eodem . | Magister Petrus de Uicenobrio , officialis domni Hugonis de Sarquux archidiaconi , omnibus presentes litteras inspecturis salutem in Domino . Nouerint uniuersi quod domicella Comitissa de Ceris et Widla filia eius coram P . decano de Ceris ad hoc specialiter ex parte curie domini mei destinato , recognouerunt se uendidisse ecclesie Sancti Nichasii Remensis octo iornalia terre quolibet iornali terre continente tres quartellos bladi seminis et unum dedisse eidem ecclesie in elemosinam sita in territorio de Ceris ad cordam et uirgam in tribus petiis quorum K maior petia sita uersus Allicort que dicitur terra in alodio iuxtam terram Iohannis Grauier et secunda petia in loco qui dicitur Orual inter terram Houdreti Colardi armigeri et domine Agnetis et tertia petia in loco qui dicitur Burengis inter terram Houdreti et terram conuersorum supra paruum uiuarium , dicentes et uolentes quod elemosinam esset de quodam iornali in petia de Orual . Recognouerunt etiam se uendidisse dicte ecclesie unam falcatam prati sitam en la Grant Transloie ad cordam similiter et uirgam inter prata de Sorbon iuxta Nuuium et iuxta pratum Herbegier et hec omnia recognouerunt se uendidisse precio triginti quinque L librarum parisiensium de quibus recognouerunt sibi esse plenius satisfactum ; promittentes , fide interposita quod de cetero contra dictas uenditionem et elemosinam non uenient , ratione dotis uel aliqua alia ratione immo contra omnes iuri parere uolentes legitimam M dicte ecclesie portabunt garandiam et ad maiorem securitatem de predictis tenendis et firmiter obseruandis pratum quod habent in loco ubi dicitur pota N in fosse in territorio de Ceris dicte ecclesie in contrauadium dederunt ; hanc autem uenditionem et donationem laudauerunt et approbauerunt , fide interposita Sarratena 0 et Grauerus liberi dicte Widle promittentes sub dicta fidei datione quod quamcito alii liberi ad perfactam etatem laudandi uenient infra quadraginta P dies post submonitionem dicte ecclesie ab eisdem predicta bona fide facient laudari se et suos ad predicta omnia obseruanda et tenenda sub dicta fide Q obligantes successores . In cuius rei testimonium , presentes litteras sigillo curie domini mei feci roborari . Datum anno Domini millesimo CC ° quadragesimo tertio R , mense maio , feria tertia post cantate .
| DE PETIA UINEE IN TERRITORIO DE SARMIERS | Magister Petrus de Uicenobrio officialis domni Gometii archidiaconi Remensis , omnibus presentes litteras inspecturis , in Domino salutem . Nouerint uniuersi quod Haimardus filius quondam Droardi de Mainillis et Margareta uxor eius in curia domini mei constituti , recognouerunt se uendidisse ecclesie Sancti Nichasii Remensis quamdam petiam uinee sitam , ut dicitur , in territorio de Sarmiers prope crucem ad uiam presbyteri , quitam et liberam ad omni exactione S censu et coustumea et honere preterquam de UIII ° denariis recti census et preterquam de uno dolio uini UI modiorum ad mesuram de Sarmiers annuatim reddendo Robino Bercelain quamdiu uixerit idem Robinus ; dicto autem Robino defuncto , dicta uinea penitus liberabitur a solutione dicti dolii uini que siquidem petia uinee uendita est pretio XXXa et unius librarum remensium de quibus dicti Haimardus et Margareta eius uxor recognouerunt creantum suum recepisse a dicta ecclesia in pecunia numerata , fide interposita promittentes quod in dicta petia uinee uendita per se uel per alios , ratione dotis uel aliqua alia ratione , nichil de cetero reclamabunt sed aduersus omnes iuri parere uolentes legittimam exinde dicte ecclesie portabunt garandiam et pro garandia ferenda dicti Haimardus et eius uxor dederunt in contrauadium predicte ecclesie quamdam domum cum appenditiis eiusdem domus sitam in Monteia Sancti Remigii iuxta domum Huardi adiumellos ; hanc autem uenditionem laudauit et approbauit Huetus , frater dicti Haimardi ; preterea Theobaldus Hasars de Sarmiers in curia domini mei constitutus promisit se redditurum dicte ecclesie unum dolum uini de UI modiis ad mensuram de Sarmiers annuatim quamdiu uixerit Robinus supradictus , de uino uinee quam habet ut dicitur dictus Th . T in loco qui dicitur Correel site , uel de uino equiualenti ; pro quibus firmiter obseruandis specialiter obligauit dictus Th . T eidem ecclesie domum suam cum iardino et appendiciis quam habet ut dicit apud Sarmiers iuxta domum Theobaldi fratris Garneri sitam et predictam uineam in loco qui dicitur Correel iuxta uineam ipsius Theobaldi sitam et eandem ecclesiam tanquam de contrauadio de predictis domo , iardino , appenditiis et uinea fecit per Remigium prepositum loci sollempniter inuestiri sicut recognouit dictus Theobaldus . In cuius rei testimonium , presentes litteras sigillo curie domini mei feci communiri . Datum anno Domini M ° CC ° XL ° quarto , mense februario .
| DE UILLARI ALERAN | Magister Petrus de Uicenobrio , officialis domni Hugonis de Sarquux Remensis archidiaconi , omnibus presentes litteras inspecturis , in Domino salutem . Nouerint uniuersi quod Aubuinus filius Radulphi Counet et Maria eius uxor in curie domini mei coram fideli clerico ad hoc specialiter deputato constituti laudauerunt et approbauerunt uenditionem quam Milo de Uilari Aleran et Haimardus clericus fecerant , sicut dicebatur , ecclesie Sancti Nichasii Remensis de quadam petia uinee sita in territorio de Floreio , inter uineam Colini Godinus ex una parte et uineam decani de Hanapiis ex altera ; promittentes , fide data quod contra dictam uenditionem , per se uel per alios non uenient in futurum , nec aliquid ratione dotis uel aliqua ratione reclamabunt de cetero in uinea supradicta sed aduersus omnes iuri parere uolentes legittimam exinde portabunt garandiam ecclesie supradicte . In cuius rei testimonium , presentes litteras sigillo curie domini mei feci communiri . Actum anno Domini millesimo CC ° XL ° IIII ° , sabbato post festum beati Luce euangeliste .
| Item de eodem . | Robertus de Sancto Quintino , officialis domni Hugonis de Sarqueus Remensis archidiaconi , omnibus presentes litteras uisuris , in Domino salutem . Nouerint uniuersi quod Robertus filius Radulphi Coueit , Aubuinus Billens et Bonardus fratres et Iuliardus sororius eorumdem coram me constituti laudauerunt et approbauerunt uenditionem quam Milo de Uillari Aleran fecerat , sicut dicebatur , ecclesie Sancti Nichasii Remensis de quadam petia uinee sita in territorio de Floreio inter uineam Colini Godinus ex una parte et uineam decani de Hanapiis U ex altera ; promittentes quod istam uenditionem ab uxoribus suis et etiam ab Aubuino u fratre suo qui non est in partibus istis si ipsum redire contigerit laudari facient et approbari ; et quod super dicta petia uinee dicte ecclesie contra omnes iuri parere uolentes et etiam contra predictum Aubuinum legitimam W portabunt garendiam x de omnibus uero premissis tenendis et firmiter obseruandis fidem prestiterunt dicti Robertus Aubuinus , Bonardus et Iuliardus corporalem et omnia bona sua in contrauadium posuerunt . In cuius rei testimonium , presentes litteras sigillo curie domini mei feci roborari . Actum anno Domini millesimo ducentesimo tricesimo septimo Y , mense iulio .
| DE QUODAM CURTILLO APUD CERIS | Uniuersis presentes litteras inspecturis R . decanus de Ceris , in Domino salutem . Nouerint uniuersi quod Iohannes dictus Cholez filius domine Agnetis coram me constitutus uendidit ecclesie Sancti Nichasii Remensis quoddam curtillum situm apud Ceris , inter domum dicte ecclesie et domum Ysambardi forestarii , precio La et UIII ° solidorum parisiensum de quibus est sibi satisfactum , promittens fide interposita quod de cetero contra dictam uenditionem nullatenus ueniet per se uel per alium , sed aduersus omnes iuri parere uolentes legittimam portabit garandiam , dictam autem uenditionem coram me laudauerunt Serignia uxor sua , domina Agnes mater eius , domina Elisabeth soror ipsius , promittentes fide interposita quod de cetero in dicto cortillo ratione dotis uel aliqua ratione nichil reclamabunt ; item Cecilia domina de Ceris dictam uenditionem laudauit coram me et approbauit et feodum suum quittauit iam recepto ab ea iure suo . In cuius rei testimonium , presentes litteras ad instantiam partium sigillo meo sigillari . Actum anno Domini M ° CC ° XL ° IIII ° , mense martio .
| De prato de Reton . | Magister Petrus de Uicenobrio , officialis domni H . Z de Sarquex , Remensis archidiaconi , omnibus presentes litteras inspecturis , in Domino salutem . Nouerint uniuersi quod Walterus , Bersanna eius uxor , Robertus Drigons , Sebilla eius uxor , Guiotus , Marota eius uxor , Supplicia , Thomas filius eius , Radulphus Popillans , Helisindis A eius uxor recognouerunt se uendidisse ecclesie Sancti Nichasii Remensis pratum quod uocatur pratum Reton et quicquid habebant tam in prato quam in bosco inter locum qui dicitur Latremoigne et nemus Garnonni , precio uiginti quatuor B librarum remensium de quibus dicti uenditores recognouerunt creantum suum recepisse a dicta ecclesia in pecunia numerata et soluta , fide interposita firmiter promittentes quod contra uenditionem istam , uel per se uel per alios ratione dotis uel aliqua alia ratione , non uenient in futurum reclamando sed aduersus omnes iuri parere uolentes legitimam C exinde dicte ecclesie portabunt garendiamD . In cuius rei testimonium , presentes litteras sigillo curie domini mei feci communiri . Actum anno Domini millesimo CC ° XL ° quarto E mense nouembri .
| DE ECCLESIA SANCTE MARIE DE CASTELLO PORTUENSI | Ego Sanson , diuina miseratione Remorum archiepiscopus , Karissimo in Christo filio suo , Nicholao abbati Sancti Nichasii , eiusdemque loci fratribus regulariter substituendis in perpetuum . Quia in sumini patrifamilias domo dispensatoris locum licet indigni sortiti simus G ex inuncto | nobis officio secularium hominum presumptionem , qui uidelicet ecclesias et ecclesiarum res tanquam proprias possident reprimere necesse habemus . Quamobrem ad presentium et futurorum memoriam studuimus inferendum quod Henricus comes 32 cum uxore et filiis et Clerembaldus de Roseto 33 cum uxore et filiis , Sancti Spiritus suggerente gratia , tandem aliquando hereditaria lege sanctuarium Dei possidere arbitrati immane delictum , ecclesiam Beate Marie de Castello Portuensi , obtentu domni Nicholai abbatis , libere et absolute in manus nostras refutauerunt et eam monasterio Beati Nichasii martyris cum omnibus ad eandem pertinentibus et ut ius ecclesiasticum monastico ordini regenda transiret a nobis deuote donari petierunt et impetrauerunt . Nos igitur qui uice Beati Nichasii fungimur , amore ipsius martyris inducti , et sanctorum quorum in predicta ecclesia memoria habetur iamdictam ecclesiam Beate Marie cum omnibus ad eam pertinentibus monasterio Sancti Nichasii presentis decreti pagina perpetualiter possidendam confirmamus , saluo nimirum iure parrochiali ; decernimus etiam quod quecumque bona largitione pontificum , concessione principum , oblatione fidelium , seu quibuscumque iustis modis rationabiliter ecclesia acquirere poterit rata et inconuulsa in posterum ei permaneant . Si quis autem his salutaribus nostris institutis temeraria presumptione contraire quoquemodo temptauerit , diuine animaduersionis uindicta puniatur et a factatissimo corpore domini nostri Ihesu Christi alienus existat . Ut autem hec nostre dispositionis scedula rata et inconuulsa in posterum permaneat probabilium personarum intitulatione et imaginis impressione eam corroborari fecimus . S . Iosleni 34 Suessionensis episcopi ; S . Ioffridi Cathalaunensis episcopi ; S . Bernardi 36 abbatis Clareuallensis ; S . Odonis abbatis Sancti Remigii ; S . Hellini abbatis Sancti Theoderici ; S . Albrici abbatis Sancti Basoli ; S . Ursionis 39 abbatis Sancti Dyonisii ; S . Guillelmi , S . Hugonis archidiaconorum ; S . Leonis decani ; S . Geruasii cantoris ; S . Henrici , S . Petri , S . Gregorii , S . Rogeri , S . Haimonis presbyterorum ; S . Simonis , S . Bosonis , S . Iohannis , S . Amalrici diaconorum ; S . Gerardi , S . Sigardi , S . Iohannis , S . Amalrici , S . Rogeri , S . Guidonis subdiaconorum . Actum Remis , anno incarnati Uerbi millesimo C ° XL ° III ° indictione Ua ' ; regnante Hludouico Francorum rege , anno UII ° ; archiepiscopatus domni Sansonis anno 1110 . Drogo cancellarius recognouit , scripsit et subscripsit .
| De prato Obelini . | Gometius Remensis archidiaconus , uniuersis presentes litteras inspecturis , in Domino salutem . Nouerint uniuersi quod Theobaldus , Heuda eius uxor , Garnerus frater dicti Theobaldi , Heluidis eius uxor , Eremburgis , Margareta sorores dictorum Theobaldi et Garneri , Hubertus et Prioletus fratres et Suplicia soror Coleti de Sancto Quintini , coram clerico fideli curie nostre ad hoc specialiter deputato , recognouerunt se uendidisse ecclesie Sancti Nichasii Remensis quoddam pratum quod uocatur pratum Obelini , iuxta nemus maiorisse et nemus quod habebant ibidem cum omnibus pertinentiis que habebant ibidem et habere poterant tam iure hereditario quam per acquisitum et hoc precio uiginti duarum F librarum proueniensium ; de quibus dicti uenditores recognouerunt creantum suum recepisse a dicta ecclesia in pecunia numerata , fide interposita firmiter promittentes quod contra uenditionem istam , ratione dotis seu aliqua alia quacumque ratione nullatenus uenient in futurum reclamando , sed aduersus omnes iuri parere uolentes legitim am G exinde dicte ecclesie portabunt garandiam et de garandia ferenda pro dictis emptoribus erga dictam ecclesiam se constituerunt fideiussores : Prior de Uillari ad Nex H ; ; Martinus filius Berneri ; Iohannes de Mainillis ; Thomas filius Balduini de Uillari ad Nex H ; Bertrannus filius Iohannis Grenier et Herbertus frater Prioris ; hanc autem uenditionem laudauerunt et approbauerunt fide data Poncardus filius Margarete ; Iohannes , Bertrannus fratres ; Willermus de Rilleio ; Eremita ; Bauduinus filius Widelote ; Guiotus filius dicti Garneri ; Wiardus gener Theobaldi ; Adam et Lorinus liberi Garneri ; Giletus filius dicte Margarete ; Walterus , Iuliana uxor eius ; Thomas filius Suplicie et Martinus filius Eremburgis . In cuius rei testimonium , presentes litteras sigillo curie nostre fecimus communiri . Datum anno Domini M ° CC ° XL ° quinto , mense , iunio .
| ITEM DE SARMIERS | Uniuersis presentes litteras inspecturis , magister Reginaldus de Corbolio , archidiaconus Remensis , salutem in Domino . Nouerint uniuersi quod Theobaldus , dictus Hasars , de Sarmiers , Iohannes , Fouquardus et Dudetus liberi dicti Theobaldi , coram clerico fideli curie nostre ad hoc deputato , constituti recognouerunt se uendidisse ecclesie Sancti Nichasii Remensis quandam petiam uinee quam habebant , sicut dicebant , in territorio de Sarmiers in loco qui dicitur Caurel , sitam inter uineam Theobaldi fratris Garneri ex una parte et uineam Theobaldi carpentarii ; dictam autem uineam uendiderunt predicti Theobaldus et eius liberi dicte ecclesie cum appendiciis eius omnibus et omnibus arboribus in eadem uineam existentibus et etiam quicquid iuris habebant in eadem liberam et quitam ab omni honere seruitutis , exceptis duobus denariis censualibus reddendis singulis annis dicto Theobaldo et eius liberis ; et hoc mediante precio X librarum parisiensium et Ue solidorum et uno sextario siliginis de quibus recognouerunt sibi satisfactum esse ad plenum a dicta ecclesia in pecunia numerata et bladito , promittentes fide interposita corporali prefati Theobaldus et eius liberi quod contra dictam uenditionem per se nec per alios non uenient in futurum reclamando , nec aliquid facient in posterum reclamari , sed aduersus omnes iuri parere uolentes legittimam exinde portabunt garandiam ecclesie memorate et pro dicta garandia ferenda obligauerunt dicte ecclesie omnia bona sua mobilia et immobilia et de dicta uinea uendita per maiorem loci se deuestierunt et dictam ecclesiam de eadem inuestierunt . In cuius rei testimonium , presentes litteras sigillo curie nostre fecimus communiri . Actum anno Domini M ° CC ° XL ° nono , feria sexta ante Assumptionem beate Uirginis .
| DE UNA LIBRA PIPERIS IN DECIMA DE SINGLEIO | Iohannes , Remensis ecclesie archidiaconus , omnibus presentes litteras inspecturis , in Domino salutem . Nouerint uniuersi quod soror Agnes , magistra domus Dei de Regiteste , in curia nostra constituta recognouit se uendidisse et uendidit de assensu et uoluntate fratrum et sororum dicte domus , sicut dicit et pro urgente necessitate et utilitate euidenti dicte domus , ut asserebat dicta Agnes , uiro religioso . . A abbati Sancti Nichasii Remensis quandam libram piperis quam dicta domus habebat et percipiebat , ut dicitur , annuatim in decima de Singleio et hoc precio XXU solidorum parisiensium quam summam pecunie dicta Agnes recognouit sibi fuisse traditam et solutam a dicto abbate et conuersam fuisse eandem in utilitatem et commodum dicte domus ; promittens dicta Agnes quod dicta domus in predicta libra uendita per se uel per alium aliqua ratione nichil de cetero reclamabunt nec faciet reclamari . In cuius rei testimonium , presentes litteras sigillo curie nostre fecimus communiri . Datum anno Domini M ° CC ° L ° feria UIa post conuersionem sancti Pauli .
| DE DISCORDIA INTER NOS ET LEPROSOS DE BUXEIO | Ego Marcellus , Sancti Kalixti Cysoniensis 2 dictus abbas et Iohannes cantor Beate Marie Tornacensis , et Balduinus presbyter de Eskelmis . Notum facimus omnibus presentes litteras inspecturis quia cum ex delegatione domini pape Innocentii cognitores et terminatores essemus cause que uertebatur inter ecclesiam Sancti Nichasii Remensis et leprosorum B de Buxeio , super eo uidelicet quod idem leprosi decimas terrarum quas ipsi uel acquisierant uel quocumque modo adquirere poterant intra metas parrochiarum scilicet de Buxeio , de Cappa , de Sancto Basolo , oblationes etiam et obuentiones altaris capelle sue in predicta parrochia de Buxeio constructe detinebant que omnia ecclesia Sancti Nichasii ratione personatus ad se de iure spectare dicebat , nos auditis allegationibus utriusque partis instrumentis et eorum diligenter inspectis receptis testibus et publicatis attestationibus omnibusque ordine iudiciario pertractatis habita procuratoris leprosorum contumaci absentia pro presentia qui eo puncto quo super his que audieramus ex utraque parte sententiam uolebamus proferre appellatione irrationabiliter interposita , cum inhibita esset in litteris commissionis nobis facte contumaciter recessit , protulimus in hunc modum pronuntiamus per sententiam ex consilio proborum uirorum quod ecclesia Sancti Nichasii Remensis habeat tertiam partem decimarum in terris quas predicti leprosi in parrochiis de Buxeio , de Cappa , de Sancto Basolo uel acquisierunt hactenus uel in posterum adquisituri sunt oblationes etiam capelle predictorum in parrochia de Buxeio constructe et hanc sententiam auctoritate apostolica precipimus inuiolabiliter obseruari . Actum Tornaci , anno incarnati Uerbi millesimo CC ° primo .
| DE DISCORDIA INTER NOS ET LEPROSOS DE DONTERIANO | Magistri Iohannes de Blesis canonicus et Gerardus de Menesio officiales Remenses , omnibus presentes litteras uisuris , in Domino salutem . Nouerint uniuersi quod cum discordia esset inter uiros religiosos abbatem et conuentum Sancti Nichasii Remensis ex una parte et fratres conuersos domus leprosorum de Donteriano , uidelicet Iohannem , Perrotum et Symonem et sorores eiusdem domus , uidelicet Ysabellam et Pontiam conuersas eiusdem loci , Coletum et Beatridim leprosos ex altera super eo quod dicti fratres et sorores quamdam domum religiosam in fundo et patronatu , ut dicitur , dictorum abbatis et conuentus fecerant et construxerant et in eadem domo conuersos et conuersas et etiam alienos leprosos quam de Donteriano apposuerant assensu dictorum abbatis et conuentus non requisito quos petebant dicti abbas et conuentus , uidelicet conuersos et conuersas et etiam leprosos extraneos a dicta domo amoueri et quod ipsi compellerentur exire de dicta domo et supradictis abbati et conuentui emendarent dictam iniuriam usque ad centum libras parisienses ; cum ipsi abbas et conuentus domum religiosam in fundo et patronatu suo sustinere non uellent que possent eis dampnum uel preiudicium aliquatenus generare , tandem predicti fratres et sorores coram priore clerico fideli curie Remensis ad hoc specialiter deputato , constituti pro bono pacis in hoc conuenerunt quod ipsi super premissis in uoluntate dicti abbatis Sancti Nichasii Remensis se posuerunt et promiserunt , fide ab ipsis corporali prestita quod quicquid dictus abbas super premissis de alto et basso duxerit ordinandum , ipsi fratres et sorores firmiter ac inuiolabiliter obseruabunt et hoc sub pena XLa librarum parisiensium si forte ipsos ab ordinatione dicti abbatis contigerit resilire ; promiserunt , etiam , fratres et sorores , sub fide et pena predictis quod in dicta domo conuersum uel conuersam siue leprosum extraneum sine assensu dicti abbatis de cetero non apponent et quod bona ipsorum , post decessum eorum , tam mobilia quam immobilia presentia et futura ad ecclesiam Sancti Nichasii integraliter conuertentur , si hoc modo dictus abbas duxerit ordinando et premissa omnia singula promiserunt fratres et sorores et etiam leprosi dicte domus se inuiolabiliter obseruaturos sub pena et fide predictis , renuntiantes expresse beneficio restitutionis integrum omni priuilegio et omni auxilio iuris canonici et ciuilis et omni constitutioni ac rei que sibi possent competere et dictis abbati et conuentui obesse ad elidendum premissa supponendo se quantum ad hoc iuridictioni curie Remensis . In cuius rei testimonium , presentes litteras sigillo curie Remensis fecimus roborari . Actum anno Domini M ° CC ° XL ° UI ° , dominica qua cantatur Reminiscere .
| CONTRA ECCLESIAM SANCTI MARTINI LAUDUNENSIS | Magister Bonus , officialis domni H . C 3 Remensis archidiaconi , omnibus ad quos littere iste peruenerint , in Domino salutem . Nouerint uniuersi quod cum inter ecclesiam Sancti Nichasii Remensis ex una parte et ecclesiam Sancti Martini Laudunensis ex altera super decimis campis inter pirgum et uiuarium et decima domini Hauini et decima de terra qui fuit domini Poncii de Dyona et decima de terra qui est inter Malam Domum et uiuarium et decima de terra ad uadum Brifaudi et decima de terra domine Blanche ab ipsa ecclesia Sancti Nichasii parti aduerse de mandato curie prius ostentis coram me questio uerteretur ; tandem procurator dicte ecclesie Sancti Martini in iure constitutus recognouit quod iamdicta ecclesia Sancti Nichasii memoratas decimas perciperat et percipere solebat et debebat . In cuius rei testimonium presentes litteras sigillo curie domini mei feci communiri . Actum anno Domini M ° CC ° XUI ° , mense iunio .
| DE MALA DOMO IUXTA CERIS CONTRA HOSPITALARIOS | Armandus decanus de Hanapiis et H . presbyter de Sancto Hylerio omnibus ad quos littere iste peruenerint , in Domino salutem . Nouerit uniuersitas uestra quod , cum questio uerteretur inter ecclesiam Sancti Nichasii Remensis ex una parte et prouisorem Male Domus 4 in territorio de Ceris site ex altera que pertinet ab Hospitale super decimis maioribus et minutis eiusdem domus quas ecclesia Sancti Nichasii repetebat a predicta domo ; tandem abbas et conuentus dicte ecclesie et prouisor domus iamdicte , mediantibus bonis uiris pro bono pacis amicabiliter in nos compromiserunt sub pena XX librarum quod nostro starent arbitrio uel compositioni ; nos autem , ueritate super hoc diligenter inquisita in forma compositionis protulimus quod dicta domus pro omnibus terris cultis et incultis quas tunc possidebat tenetur reddere infra festum sancti Martini , singulis annis , pro omnibus decimis maioribus et minutis ecclesie Sancti Nichasii XU sextarios frumenti et XU sextarios auene ad mensuram Castri Portuensis in dicta domo accipiendos . Sciendum insuper quod fratribus dicte domus quando oportunitas se obtulerit , de assensu abbatis et conuentus Sancti Nichasii et presbyteri de Ceris licebit ut faciant conspirari , saluo iure parrochiali , capellam in dicta domo consistentem et quia ego H . presbyter de Sancto Hylerio sigillum non habeo , sigillum domni H . ° de Sarquux Remensis archidiaconi presentibus litteris feci apponi . Actum anno Domini M ° CC ° XIX ° , mense maio .
| DE UILLARI ALERAN | Ego Alanus , miles de Uernolio , omnibus presentes litteras inspecturis , salutem . Nouerint uniuersi , tam presentes quam futuri quod Wibertus et Milo fratres de Uilari Aleran uendiderunt ecclesie Sancti Nichasii Remensis precio XIIIIcim librarum remensium quamdam uineam quam possidebant in territorio de Florei , sitam in loco qui dicitur Chanois ; ego uero cum predicta uinea in dominio meo esset sita , concessi predicte ecclesie eam libere et pacifice in perpetuum possidendam , saluo michi censu trium denariorum ; concessi etiam predicte ecclesie terras et uineas quas hactenus possedit in prefato territorio libere et pacifice in perpetuum possidendas , saluo michi censu XII denariorum et una mina auene sicut hactenus michi soluere consueuit ecclesia ; hanc autem concessionem uxor mea Eustachia et filius meus Petrus spontanee approbauerunt . In cuius rei testimonium presentes litteras sigilli mei munimine feci roborari . Actum anno ab Incarnatione Domini M ° CC ° XUIII ° , mense februario .
| DE CAPELLANIA RUMIGNIACI | Ego Nicholaus , dominus de Ruminiaco notum facio , tam presentibus quam futuris quod pro remedio anime mee meorumque , constituo capellaniam apud Ruminiacum in capella mea superiori , saluo tamen iure parrochiali , cuius capellanie talis est continentia uidelicet quinque modii annone , medietas frumenti , medietas siliginis , ad terragium de Chanlines singulis annis accipiendi et LXa solidi laudunensis monete , medietas in Natali Domini et medietas in natali beati Iohannis Baptiste annuantim persoluendi et XX capones ad Natale Domini qui et etiam nummi in prefata uilla de Chanlines annuatim accipientur et quotienscumque dominus eiusdem castri ibidem manserit capellanus commensalis eius erit . Ut hoc autem ratum et firmum permaneat sigilli mei impressione roboraui .
| ITEM DE BIRBACO | Uenerabili domino suo I . F Dei gratia Leodiensi episcopo H . * | Dei gratia dux Lothoringie , suus fidelis tam paratum quam debitum in omnibus obsequium . Scire uos uolumus quod a nobis olim et a quodam nostro homine nobili uiro Yuano de Birbaco facta fuit collatio ecclesie Birbacensis abbati Sancti Nichasii et conuentui in Remis super qua collatione idem abbas in presenti litteras nostras habet penes se patentes ; nos autem pium factum dicti Yuani et nostrum ratum habere et ratificare uolentes uos sicut dominum nostrum omni quo possumus rogamus affectu quatinus iuxta tenorem memoratarum litterarum collationem prefatam auctoritate uestra , saluo iure episcopali , ita confirmare dignemini proter Deum et nos ut renitentibus si qui sint silentium imponatur et nos nobis ad gratiarum actiones teneamur in perpetuum . Datum anno Domini M ° CC ° XXX ° III ° , apud Louanum , sabbato ante Assumptionem beate Uirginis .
| DE PRATO IN TERRITORIO D'ARNICURTE | Uniuersis presentes litteras inspecturis , magister Lucas de Giffo officialis domni Gometii , Remensis archidiaconi , salutem in Domino . Nouerint uniuersi quod Iohannes carpentarius de Arnicurte , in curia domini mei constitutus , recognouit se tenere ab ecclesia Sancti Nichasii Remensis quoddam pratum situm in territorio de Arnicurte , in loco qui dicitur a Cochereus , inter pratum domini Nicholai de Arnicurte , militis , ex una parte et riuum qui dicitur Farmohauue ex altera et quosdam trecensus bladi minutos quos dicta ecclesia apud Arnicurt , ut dicitur , percipiebat et hoc mediantibus quinque solidis parisiensibus annui redditus , singulis annis reddendis a dicto Iohanne et ab heredibus eius qui predicta tenebunt , in festo beati Martini hyemalis apud Ceris nuncio speciali ecclesie predicte ; uoluit et consensit dictus Iohannes quod si ipse uel heredes sui qui predicta tenebunt , defecerint in solutione redditus predicti aliquo anno ad terminum prenotatum , nomine pene assignauit dictam ecclesiam pro premissis seruandis ad quoddam pratum quod dicit se habere situm in territorio de Arnicourt in loco qui dicitur Apetouzeur iuxta pasquerum promittens dictus Iohannes , fide prestita corporali quod dictum redditum ad terminum predictum , singulis annis prout superius est expressum dicte ecclesie persoluet nec contra predicta per se uel per alios quacumque ratione ueniet in futurum et se et heredes suos ad hoc seruandos quod superius est expressum obligauit . In cuius rei testimonium , feci presentes litteras sigillo curie domini mei communiri . Datum anno Domini M ° CC ° XL ° UI ° , mense octobri , feria UIa post festum beati Luce .
| DE CONCESSIONE REDDITUM ET ELEMOSINARUM AD PITANCIAS | Ego S . I A Dei permissione Sancti Nichasii Remensis abbas , omnibus presentes litteras inspecturis . Notum facio quod ego concedo redditus et elemosinas ad refectionem conuentus assignatas sine aliqua diminutione eidem possidendas . In cuius rei testimonium , presentes litteras sigilli mei appensione roboraui . Actum anno Domini M ° CC ° XX ° II ° , mense maio .
| DE ADIECTIONE ET ORDINATIONE EARUMDEM | Symon , Dei permissione Sancti Nichasii Remensis abbas , omnibus presentes litteras inspecturis , salutem in Domino . Nouerint uniuersi quod nos attendentes et considerantes quod redditus antiquitus infirmarie et pitantiis conuentus ecclesie nostre deputati , tam a bone memorie Drogone quam Symone quondam ecclesie nostre abbatibus prout in litteris eorum uidimus contineri ad eorum necessaria minime sufficiebant , addidimus et apposuimus eisdem in perpetuum , decimam nostram de Faces quam predictus abbas Symon temporibus suis acquisiuit , de dictis infirmaria et pitantiis unicam obedientiam facientes quam infirmariam de cetero uolumus appellari ad quam duo de fratribus nostris a conuentu nostro unanimiter eligentur et nobis ad approbandos uel reprobandos presentabuntur ab eodem predicti autem fratres clerici ut premissum est a nobis approbati tam de antiquis redditibus dictis infirmarie et pitantiis sicut premissum est deputatis quam de prouentibus decime de Faces supradicte , fratribus nostris infirmis , debilibus et infirmis et minutis , in carnibus , piscibus , in bono uino , in fisicis et in aliis tenebuntur necessariis prouidere misericorditer et benigne ; tenebuntur etiam qualibet facere pitantiam U solidos ad scalam , exceptis diebus illis in quibus debemus et consueuimus nostro conuentu pitantiam ministrare ; nos uero in pane , bono uino , pulmentis , coquine , lignis , mappis , cyfis et aliis utensilibus dicte infirmarie necessariis , eidem tenebimur prouidere et seruienti uel seruientibus fratrum infirmorum , prebendam uel prebendas tenebimur exhibere . Et si forte , in fine anni aliquod residuum fuerit de prouentibus dictorum reddituum , illud conuertetur in utilitatem ipsius infirmarie , sicut infirmariis et conuentui uisum fuerit expedire ; et hec omnia fecimus et ordinauimus interueniente conuentus nostri uoluntate et assensu . In cuius rei testimonium , presentes litteras munimine sigilli nostri fecimus roborari . Datum anno Domini M ° CC ° XL ° mense martio .
| DE UINEIS IN TERRITORIO DE SAUMIERS ET DE FLORI | Drogo , Dei permissione abbas Sancti Nichasii Remensis et eiusdem loci conuentus , omnibus presentes litteras inspecturis , salutem in Domino . Nouerit uniuersitas uestra quod nos duas uineas sitas in territorio de Sarmiers et de Floreio quarum una est in loco qui dicitur Chasnoit et alia secus uiam cauatam emimus precio XLa librarum remensium quas dilectus clericus noster Amandus , presbyter de Hannapes , pro remedio anime sue persoluit tali conditione apposita quod nos sumptibus nostris dictas uineas annuatim ad medietatem bona fide faciemus dictus uero presbyter medietatem fructuum dictarum uinearum quoad uixerit absolute in uindemiis percipiet annuatim ; post decessum uero ipsius , abbas annuatim tenebitur reddere conuentui XLa solidos remenses pro fructibus dictarum uinearum in anniuersario presbyteri memorati . In cuius rei testimonium , presentes litteras sigillorum nostrorum appensione muniri fecimus . Actum anno Domini M ° CC ° XUIII ° , mense martio .
| Item de decima de Sancti Germani Monte . | Magistri Prior Remensis et Guillermus Lingonensis , canonici et officiales Remenses , omnibus ad quos presens scriptum peruenerit , in Domino salutem . Noueritis quod Gerardus , in nostra presentia constitutus , uenditionem quam Herbertus , frater eius , fecit ecclesie Beati Nichasii Remensis de decima de Sancto Germani Monte , tam maiori quam minuta sicut in autentico , bone memorie uenerabilis patris nostri A . B Remensis archiepiscopi super hoc confecto plenius continetur laudauit , fide interposita , promittens quod dictam decimam , per se uel per alium nullatenus de cetero reclamabit . In cuius rei testimonium , presentes litteras sigillo curie Remensis fecimus communiri . Actum anno Domini millesimo ducentesimo nonodecimo , mense martio . c .
| DE MEDIETATIBUS DUARUM DOMORUM IN FORO SANCTI REMIGII | Magister Prior canonicus et I . ° de Berceio officiales Remenses , omnibus presentes litteras inspecturis , in Domino salutem . Nouerint uniuersi quod Brictius Mordens Carnem in nostra pre sentia constitutus , recognouit se uendidisse ecclesie Sancti Nichasii Remensis , mediantibus triginta et quinque libris proueniensibus , medietates duarum domorum in foro Sancti Remigii Remensis sitarum , quarum una sita est iuxta domum Fagoti et altera iuxta domum Marie Labussie , de quibus recognouit sibi plenius fuisse satisfactum ; promittens , fide interposita quod super hiis eidem ecclesie contra omnes qui iuri super hoc parere uoluerint legittimam portabit garandiam ; hanc autem uenditionem coram nobis laudauerunt Willelmus canonicus Sancti Thymotei , Theobaldus Mordens Carnem et Radulphus fratres Brictii supradicti et etiam sorores ipsius uidelicet Heluidis relicta Wiardi Sicci et Eremburgis , promittentes bona fide quod contra hoc per se uel per alios non uenient nec ea de cetero reclamabunt ; ad maiorem etiam securitatem super hiis firmiter obseruandis dicti Theobaldus et Radulphus , Heluidis et Eremburgis ex parte dicti Brictii constituti sunt fideiussores et promiserunt , bona fide , se contra omnes iuri parere uolentes super hoc legittimam garandiam portaturos . Actum anno Domini millesimo CC ° uicesimo quarto , mense augusto .
| ITEM APPROBATIO EARUMDEM | Magister Prior canonicus et I . F de Berceio officiales Remenses , omnibus presentes litteras inspecturis in Domino salutem . Nouerint uniuersi quod constituti coram nobis Bricetus ex una parte , Theobaldus , Radulphus et Willelmus canonicus Sancti Thymotei Remensis fratres eiusdem B . ° et Eremburgis et Heluidis sorores ipsius B . ex altera , recognouerunt se compromisisse in dominum Guidonem de Uerzenai , militem et Willelmum filium domine Sarre , fide interposita super eo quod idem B . H petebat a dictis fratribus et sororibus quod uenditionem quam ipse B . H fecerat ecclesie Sancti Nichasii Remensis de medietate duarum domorum in foro Sancti Remigii Remensis quarum una sita est iuxta domum Fagoti et altera iuxta domum Marie Labussie , laudarent et memoratos arbitros arbitrium suum protulisse in hunc modum quod dicti fratres et sorores dicti B . ° dictam uenditionem medietatis dictarum domorum laudarent et plegii essent de ferenda garandia ecclesie memorate ita quod ipse B . H duodecim iornalia terre uel plus in territorio Remensi sita uendere non poterit uel alienare uel aliquo alio modo distrahere immo ad ipsos fratres et sorores ipsius B . ° post decessum suum libere reuertentur ; ita tamen quod ipse B . H dictam terram quoad uixerit possidebit et fructus ex inde integre percipiet et habebit ; cuius quidem terre due petie site sunt en Intigni et due inter bellum uisum et Iungni et quedam petia sita est in Monte Ualois ; adiectum fuit quod si dictus B . H habitum aliquando intrando religionem susciperet , dicta terra ad dictos fratres et sorores dicti B . ° cum fructibus proueniret integre possidenda , insuper si dictus B . H in infirmitate uel languore laboraret ipsi fratres et sorores eius facerent ei prouideri necessaria uel prouiderent de fructibus eiusdem terre quantum fructus se extenderent . Dicti uero fratres et sorores hanc uenditionem coram nobis benigne laudauerunt et approbauerunt ; insuper prefati Th . ' et R . ' plegii sunt constituti de ferenda super dicta uenditione garandia dicte ecclesie aduersus omnes iuri super hoc parere uolentes . Actum anno Domini M ° CC ° XXIIII ° , mense augusto .
| ITEM DE UNA DOMO IN FORO SANCTI REMIGII | Magister Prior canonicus et 1 . I de Berceio officiales Remenses , omnibus presentes litteras inspecturis salutem in Domino . Nouerit uniuersitas uestra quod Auelina , relicta Boneti carnificis et Huetus filius A . , in nostra presentia constituti , recognouerunt se uendidisse ecclesie Sancti Nichasii Remensis domum suam cum stallis quam habere dicebantur in foro Sancti Remigii inter domum Radulfi de Roceio et domum Balduinum cambitoris , precio XX librarum parisiensium de quibus recognouerunt sibi esse plenius satisfactum , fide interposita firmiter promittentes quod in dicta domo cum stallis , per se uel per alium , ratione dotis aut alia ratione , nichil de cetero reclamabunt sed exinde eidem ecclesie legittimam portabunt garandiam contra omnes iuri parere uolentes ; hanc autem uenditionem Iacobus , Brietus , Walterus , Stephanus , Robertus et Hauuidis liberi ipsius Aueline , Sada , Maria , Isabella et Maria predictorum Iacobi , Hueti , Briceti et Walteri uxores , ac Raseronna filia dicti Boneti coram nobis laudauerunt et approbauerunt et fidem dederunt quod in dictis domo et stallis nichil de cetero reclamabunt , ratione dotis uel alia ratione ; ceterum Petrus filius Gerbaudi , Uillanus de Ue coram nobis similiter constituti recognouerunt se uendidisse ecclesie supradicte XX solidos supercensuales et quicquid iuris habebant in predicta domo et stallis pro XX et una libris parisiensibus de quibus eis est plenius satisfactum fuisse coram nobis recognouerunt . Istam uero uenditionem Heluidis uxor dicti Uillani benigne coram nobis laudauit , fide interposita tam ipsa quam Petrus et Uillanus supradicti quod in predictis domo et stallis , ratione dotis aut alia ratione , per se uel per alium nichil de cetero reclamabunt , uel facient reclamari , sed contra omnes qui iuri parere uoluerint legittimam portabunt garandiam super hoc ecclesie supradicte ; Elizabeth autem uxor Petri supradicti , prefatam uenditionem laudauit et fidem dedit corporalem quod in dicta uenditione , per se uel per alium nichil de cetero reclamabit , sicut nobis constitit per litteras . . decani de Sillereio cui uices nostras commiseramus in hac parte prefati uero Petrus et Uillanus uenditionem predictam quam dicti Auelina et Huetus filius eius fecerunt ecclesie memorate , laudauerunt et benigne quittauerunt . In cuius rei testimonium , presentes litteras sigillo Remensis curie fecimus sigillari . Actum anno Domini M ° CC ° XX ° U ° , mense februario .
| DE FIUIA ET DE FACIS | MEgo Baldricus 9 ° , Dei gratia Tornacensium seu Nouiomensium episcopus , euangelica ueritate doctus , elemosine gratiam deuoto affectu pauperibus Christi erogatam ad absolutionem omnium adeo preualere peccaminum ut eius tantummodo fructum se imputaturum pronuntiet Dominus dextris et eius tantummodo sterilitatem sinistris , quando his dicturus est : « Uenite benedicti patris mei , percipite regnum » ; illis autem « Ite in ignem eternum » rationabili usus consilio decreui ob salutem anime mee quedam de proprio iure seruorum Dei usibus tradere , tradita uero ne amplius ab aliquo distrahi presumantur , ualidissimis auctoritatis nostre ponderibus , stabiliter consignare , gestorumque notitiam memorie posterum litterarum apicibus transmittere . Nouerint igitur uniuersi Sancte Ecclesie Catholice filii , tam presentes quam futuri , Hermannum iuuenem Insulane ecclesie canonicum qui personatum duarum capellarum in pago Medenatensi a positarum , Beati uidelicet Martini de Fiuia , Beate quoque nichilominus Margarete de Facis , sub ecclesia Tornacensi , cui Deo auctore N presidemus , gerebat , humili supplicatione nostram adisse paternitatem , quatinus eadem altaria nostre salutis obtentu ecclesie Beati Nichasii martyris Remorum pontificis in suburbio eiusdem ciuitatis antiquitus digna honorificentia fundate ad usus fratrum ibidem ° seruientium in perpetuum possidenda absque personatu concederemus . Dominus etiam Manasses qui eiusdem metropolis episcopatum tunc temporis administrabat , una cum uenerabili uiro , prefate ecclesie abbate Ioranno super hoc nostre fraternitatis interpellauit assensum . Cum itaque tantorum uirorum haut spernenda petitione sollicitarem P , habito consilio karissimi filii nostri Lamberti Tornacensis archidiaconi ceterorumque clericorum nostrorum que postulata fuerant benigna caritate libere annuimus tali dispositionis adhibito tenore ut singulis annis de iisdem altaribus sicut hactenus pontificalia iura soluantur et sacerdos quem abbas et fratres ecclesie dignum produxerint ab episcopo uel ministris eius absque omni exactione curam animarum suscipiat qui eisdem de rebus diuinis canonico iure respondeat . Memmerint etiam pretexate ecclesie Beati Nichasii fratres anniuersarium depositionis nostre diem nobis agere salutarem . Ut autem hec digna traditio in posterum rata permaneat , anathematis gladio uiolatorem iam confodimus et sigilli nostri munimine firmamus ; uiros etiam idonei testimonii cum signis subnotari precepimus : S . domni Baldrici Tornacensis seu Nouiomensis episcopi ; S . Lamberti archidiaconi ; S . Gonteri Q decani ; S . Gonteri prepositi ; S . Hellini , S . Iohannis presbyterorum ; S . Letberti R , S . Baldewinii cantoris ; S . Geldulfi ; Signa Nouiomensium S . Rocelini decani , S . Girardi archidiaconi ; S . Roriconis prepositi ; S . Petri cantoris ; S . Fulcheri scolastici . Actum anno dominice Incarnationis millesimo C ° IIII ° , indictione XIIa ; regnante rege Philippo ; episcopante domno Baldrico ; S . Guidonis , cancellarii .
| ITEM DE DOMIBUS IN FORO SANCTI REMIGII | Magister Prior et I . K de Berceio , canonici et officiales Remenses , omnibus presentes litteras inspecturis , in Domino salutem . Nouerint uniuersi quod domina Odierna relicta domini Nicholai de Maquenaio , militis , in nostra pre sentia constituta uenditionem quam Bricius Mordens Carnem , frater predicte O . fecerat ecclesie Sancti Nichasii Remensis , uidelicet medietates duarum domorum in foro Sancti Remigii sitarum quarum una sita est iuxta domum Fagoti et altera iuxta domum Marie la Bussie , sicut in litteris curie Remensis uidimus contineri laudauit et approbauit coram nobis promittens bona fide se contra omnes iuri parere uolentes super hoc legittimam garandiam portaturam . Actum anno Domini M ° CC ° XX ° UI ° , mense octobri .
| ITEM DE DECIMA DE UILLARI IUXTA RADULFI CURTEM | Simon Peslupi canonicus et officialis Remensis , omnibus presentes litteras inspecturis , in Domino salutem . Nouerint uniuersi quod Ponceletus de Radulfi Curte in nostra presentia constitutus , recognouit se uendidisse ecclesie Sancti Nichasii Remensis precio XXtrium librarum remensium quicquid habebat in decima de Uillari iuxta Radulphi Curtem , fide interposita promittens quod uel per se uel per alium aliquid in dicta decima de cetero reclamabit ; sed aduersus omnes iuri parere uolentes eidem ecclesie legittimam portabit garandiam ; ad maiorem etiam securitatem se de dicta decima in manu nostra deuestiuit et nos ad instantiam ipsius de speciali mandato domini Remensis de eadem decima inuestiuimus ecclesiam supradictam ; huic autem uenditioni Heluidis mater dicti Ponceleti et Pontia uxor eidem , Ermeniardis filia dicti Ponceleti in nostra presentia constitute consenserunt et eandem uenditionem laudauerunt et approbauerunt , fide interposita promittentes quod nec causa ratione dotis nec aliquo aliomodo aliquid in dicta decima de cetero reclamabunt sed sepedictam uenditionem in perpetuum obseruabunt . Actum anno Domini M ° CC ° XX ° UIII ° , mense ianuario .
| DE QUADAM DOMO IN FORO SANCTI REMIGII | Simon Peslupi canonicus et officialis Remensis , uniuersis presentes litteras inspecturis , salutem in Domino . Noueritis quod Eremburgis relicta Walteri cambitoris de Sancto Remigio in nostra presentia constituta , recognouit quod cum ipsa ab ecclesia Sancti Nichasii domum quamdam teneret in foro Sancti Remigii iuxta domum Boneti mediantibus XXX solidis parisiensibus quod eidem ecclesie ratione dicte domus annuatim reddere tenebatur ipsam domum eandem predicte ecclesie quittabat penitus et reddebat ; ita quod ipsa E . L libera esset in perpetuum ab honere supradicto , promittens fide interposita quod contra quittationem siue redditionem non ueniet sed ipsam in perpetuum obseruabit , huic autem quittationi et redditioni consenserunt coram nobis Petrus , Iehelotus , Heymardus , Beatrix uxor Heymardi et Pontia liberi Ermengardis supradicte et ad maiorem securitatem Aelidis uxor Petri supradicti et Heymardus maritus predicte Beatridis eandem quittationem coram nobis laudauerunt , promittentes singuli predictorum fide interposita quod contra premissa non uenient , sed ea firmiter obseruabunt . Actum anno Domini MOCcoXxoUIIIo , mense martio .
| DE SOLIDIS SUPER DOMUM IN UICO SELLARIORUM | Simon Peslupi canonicus et officialis Remensis , omnibus presentes litteras in Domino salutem . Nouerint uniuersi quod Balduinus de Bailliex , miles et domina Perrota uxor eius , in presentia nostra constituti concesserunt et contulerunt in elemosinam perpetuam ecclesie Sancti Nichasii Remensis , ob remedium anime sue et pro anniuersario suo faciendo singulis annis X solidos supercensuales quos habere dicebantur super domum Martini sellarii in uico Sellariorum sitam inter domum Iohannis sellarii et domum Franquonis Graimmaire , singulis annis in die anniuersarii sui in refectorem fratrum erogandos ; supradicti uero Balduinus et Perrota uxor eius , de dictis solidis se deuestierunt et nos domnum Albericum , nomine dicte ecclesie inuestiuimus de eisdem . Sciendum etiam quod supradicti B . M et P . N uxor eius , fide interposita promiserunt quod contra dictam elemosinam nullatenus contrahibunt et quod in dictis X solidis supercensualibus ratione alique nichil de cetero reclamabunt . Actum anno Domini M ° CC ° XX ° IX , mense octobri .
| DE IIIIa PARTE DECIME DE MAISNIL . | Magister Prior canonicus et I . ° de Berceio officiales domini Remensis , omnibus presentes litteras inspecturis in Domino salutem . Noueritis quod Thomassinus de Taincauda coram nobis inuadiauit clericis chori Remensis quartam partem quarte partis totius decime del Maisnil excepto sexto illius quarte partis inuadiate pro decem libris remensis monete , fidem interponens quod de dicta portione sua contra omnes qui iuri stare uoluerint legittimam portabit garandiam si quis forsitan aliquid in eadem reclamaret . De hac quarta parte dictus Th . P in manu nostra se deuestiuit et nos de speciali mandato domini Remensis magistrum Soibertum loco sociorum suorum inuestiuimus de eadem ; Ermengardis autem uxor dicti Th Q , Radulphus de Sarceio , miles , dominus feodi sicuti coram nobis est confessus Rogerus et Priolinus , scutigeri fratres dicti Th .Q dictam laudauerunt inuadiationem de non ueniendo contra fidei prestantes sacramentum ; preterea dicti R . R de Sarceio , miles , Rogerus et Priolinus scutigeri , super dicta inuadiatione et de legittima portanda garandia serpentatos S plegios constituerunt . In cuius rei testimonium , presentes litteras sigillo curie domini Remensis fecimus roborari . Actum anno gratie , M ° CC ° XXIIII ° , mense iulio .